**აჭარის ავტონომიური რესპუბლიკის განათლების, კულტურისა და სპორტის სამინისტროს მიერ მიღებული გრანტების შესახებ ინფორმაცია**

1. **ესტონეთის სახელმწიფოს (ესტონეთის გარემოს საინვესტიციო ფონდი) მიერ გამოცხადებულ საგრანტო კონკურსში ,,განვითარებად ქვეყნებში კლიმატის პოლიტიკის მიზნების მიღწევა“ გამარჯვებული პროექტი**

გარემოსდაცვის, მდგრადი განვითარების მიზნით, პროექტის ფარგლებში აჭარის ავტონომიური რესპუბლიკის საჯარო სკოლებში მოსწავლეებს დაურიგდებათ მრავალჯერადი გამოყენების პლასტმასის ჭიქები და საკვები კონტეინერები.

აღნიშნული პროექტი ხელს შეუწყობს ახალგაზრდებში ცნობიერების ამაღლებას ასევე, გათვალისწინებული იქნება საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს რეკომენდაციები, რომელიც გულისხმობს საკვების კონტეინერის (ლანჩ-ბოქსი)სკოლებში ტარებას.

**პროექტის ბიუეჯეტი შეადგენს 51 363,00 ევრო/ სამინისტრო არ იღებს გრანტის სახით თანხას.**

**შედეგი: მარტი, 2022 წელი**

1. **ევროკავშირის სოფლის განვითარებისა და ავსტრიის განვითარების ფონდის მიერ გამოცხადებულ საგრანტო კონკურსზე განაცხადის შეტანა/დაფინანსება**

CENN, დემოკრატიის ინსტიტუტი და ქედის ადგილობრივი განვითარების ჯგუფი (LAG) ევროკავშირის მიერ მხარდაჭერილი პროექტის - ქედა ლიდერისა და ავსტრიის განვითარების თანამშრომლობის ფინანსური მხარდაჭერით მიმდინარე პროექტის - ტყის მდგრადი მართვის ხელშეწყობა სოფლის განვითარებისათვის ფარგლებში, აჭარის ავტონომიური რესპუბლიკის განათლების, კულტურისა და სპორტის სამინისტროსთან თანამშრომლობით 2021 –2022 წელს ახორციელებს პროექტს: ,,**მდგრადი ენერგიის წყაროებისა და ენერგოეფექტიანობის ღონისძიებების დანერგვა ქედის საჯარო სკოლებში“.**

პროექტის ფარგლებში ქედის საჯარო სკოლებში დაინერგება ენერგოეფექტური ტექნოლოგიები (მზის ფოტოვოლტაიკები, ენერგოეფექტური ღუმელები, მზის ენერგიაზე მომუშავე წყალგამაცხელებლები, თბოიზოლაცია).

პროექტი ერთის მხრივ ხელს შეუწყობს მოხმარებულ ელექტროენერგიის დაზოგვას, მეორეს მხრივ კი მოსწავლეებს მიეცემათ შესაძლებლობა გაეცნონ თანამედროვე სისტემებს, პრაქტიკაში გამოიყენონ განახლებადი ენერგიის წყაროები.

**პროექტის ღირებულება: ევროკავშირი – 558,738 ლარი / სამინისტრო არ იღებს გრანტის სახით თანხას.**

**განხორციელების პერიოდი: 2021–2022 წლები**

1. **ესტონეთის საგარეო საქმეთა სამინისტროს მიერ „თანამშრომლობა განვითარებისთვის“ გამოცხადებულ საგრანტო კონკურსში გამარჯვებული პროექტი – „დაიცავი საკუთარი თავი და დაეხმარე სხვებს“**

საპილოტე პროექტი მიზნად ისახავს ქობულეთში ბავშვთა უსაფრთხოების განათლების სისტემის განვითარების მიმართულებით, ესტონეთის გამოცდილების გაზიარებას სახელმწიფო უწყებების თანამშრომლებისა და საჯარო სკოლების პედაგოგებისთვის.

პროექტის ფარგლებში დაგეგმილია აჭარის ა/რ განათლების, კულტურისა და სპორტის სამინისტროს, აჭარის ა/რ პოლიციის დეპარტამენტის, აჭარის ა/რ საგანგებო სიტუაციების მართვის სამსახურის, საქართველოს წითელი ჯვრის ადგილობრივი სპეციალისტებისთვის ესტონეთის სასწავლო პროგრამის გაცნობა, ესტონელი ექსპერტების ვიზიტი აჭარის ავტონომიურ რესპუბლიკაში და პროექტში ჩართული რამდენიმე ადგილობრივი სპეციალისტისა და პედაგოგის ვიზიტი ესტონეთში.

ესტონეთის დელეგაციამ პირველი ვიზიტის ფარგლებში პარტნიორ ორგანიზაციებს ესტონეთში დანერგილი პროექტი წარუდგინა, ასევე  ესტონეთის წითელმა ჯვარმა, პოლიციის დეპარტამენტმა და სამაშველო საბჭომ ქობულეთის საჯარო სკოლებში პირველადი გადაუდებელი დახმარების, კიბერბულინგისა და სახანძრო/წყლის უსაფრთხოების თემატიკაზე სიმულაციური გაკვეთილები ჩაატარეს.

პროექტის პარტნიორები არიან საქართველოს წითელი ჯვარი, საქართველოს შინაგან საქმეთა სამინისტროს საგანგებო სიტუაციების მართვის სამსახური, აჭარის პოლიციის დეპარტამენტი.

**პროექტის ბიუჯეტი: 39141 ევრო / სამინისტრო არ იღებს გრანტის სახით თანხას.**

**პროექტის ხანგრძლივობა: 2021 – 2022 წლები**

1. **ევროკავშირის დაფინანსებით, აჭარის ა/რ კულტურის სტრატეგიული განვითარების გეგმის შემუშავება**

UNDP ევროკავშირის დაფინანსებით, 2022–2025 წლების აჭარის კულტურის სტრატეგიული განვითარების გეგმას შეიმუშავებს.

1. **საქართველოს სტრატეგიისა და საერთაშორისო ურთიერთობების კვლევის ( რონდელი ) ფონდი 2022–2025 წლებში** სამინისტროსგანათლებისა და სპორტის სტრატეგიული განვითარების გეგმას შეიმუშავებს.